  Виталий Пронин Балезино каргуртын толон усьтӥськизы 20-тӥ Гурт тол шудонъёс. Удмурт олимпиадае люкаськизы 900 пала спортсменъёс.Гурт тол шудонъёсты ортчытыны балезиноос кема дасяськизы. Бадӟым ужрадлы каргуртысь школаос но культурая юрт выльдӥськизы, нош кыӵе шумпотӥзы ёросысь куасэн бызьылћсьёс: выль куас базаын шунтӥськыны луэ! Толон ӝыт куас базаез сћё-дано усьтӥзы. Нош нуназе бере отын кужымзэс эскеризы командаен спринт амалъя куасэн бызьылӥсьёс. Вормисе потӥзы Кияса ёросысь Оксана Шамшурина но Ксения Митрошина, Можга ёросысь Юлия Выгодчикова но Анастасия Осипова, Балезино ёросысь Анастасия Касимова но Елена Ашихмина. Воргоронъёс пќлын котькинлэсь кужмо вал Кез ёросысь Кирилл но Константин Главатскихъёс, Якшур-Бӧдья ёросысь Леонид Виноградов но Дмитрий Ходырев, Шаркан ёросысь Вячеслав Кутергин но Антон Перевозчиков.Нош ӝытазеяз вань калык люкаськиз каргуртысь стадионэ. Ужрадэз усьтон кемалы вунонтэм кылёз. Балезиноослэн куно пумитаны дышемзы ужрадэз усьтон дыръя но шӧдӥськиз. Капчи мылкыд кузьмаз Гурт шудонъёслэн утисьсы Нюлэсмурт. Талисманэз кылдытон вылысь нимысьтыз конкурс радъямын вал. Ёросын улӥсьёслы тужгес кельшиллям Руслан Волковлэн но Нурия Касимовалэн ужъёссы. Кык суредлэсь одӥг лэсьтыса, Нюлэсмурт кылдытӥллям. Пусйыны кулэ мукетсэ но: Гурт шудонъёслэсь программазэс балезиноос ас кужыменызы малпаллям. Мукет ёросъёсын таӵезэ шер пумиталод.Ӵошатсконъёс сярысь ке верано, финалэ потэм командаос ваньмыз Балезино каргуртын кужымзэс уг эскеро. Баскетболэн шудӥсь воргоронъёс пӧлын вормисьёслэн нимъёссы шараямын вал ни кык арня талэсь азьло. Соос Ижысь гурт хозяйствоя академиын шудӥзы. Ульчаын шуныт кариськемен, хоккеен шудӥсьёс но медаль понна нюръяськонзэс ортчыто Ижысь Йӧ дворецын. Толон ӝыт волейболын џошатскизы Правительстволэн но ёрос йыръёслэн командаоссы. Котьку сямен Правительстволэн командаез кужмо луэмзэ возьматӥз. 20-тӥ Гурт тол шудонъёс йылпумъяськозы 15-тӥ мартэ эстафетаосын. Соку ик шараяськоз спортэн эшъяськись ёрос.Валентина Емельянова Туспуктӥз Владимир Беломорских Теги: Балезино гурттолшудонъёс  